
Trifluoretilbiciklo[1.1.1]pentánok előállítása

Kulcsszavak: biciklo[1.1.1]pentán; keresztkapcsolás; Suzuki; Kumada
Komplex molekulák szintézise még napjainkban is kihívást jelent. A lehetséges gyógyszerjelölt molekulák palettája egyre nő, azonban a jól ismert szintézis utak nem minden esetben terjeszthetők ki rájuk. Új reakcióutak keresése, vagy a meglévők optimalizálása fontos lépés az összetett molekulák előállításának érdekében.

Biciklo[1.1.1]pentán tartalmú anyagok Kumada keresztkapcsolási reakciója során korábban volt már példa optimalizálással kapcsolatos kutatásokra [1], azonban szerettük volna ezt még jobban kiterjeszteni, több katalizátor vizsgálatát elvégezni a már előállított 1-jód-3-(2,2,2-trifluoretil)biciklo[1.1.1]pentán. Kumada keresztkapcsolási reakciók során több átmeneti fém katalizátor vizsgálata során több átmeneti fém katalizátor vizsgálata során bizonyítottam, hogy a legalkalmasabb a vas(II)acetilacetonát, az eddig használt vas(III) származékkal szemben. Emellett a korábban használt optimális reagens felesleg vizsgálata során kiderült, hogy kisebb reagens felesleg hatására is lejátszódik a reakció, kiindulási anyag jelenléte nem észlelhető. A reakciók vizsgálatakor az is kiderült, hogy a reakció pillanatszerű, nincs szükség több órás kevertetésre, elég az adagolás időtartama ahhoz, hogy elreagáljon minden trifluoetil-BCP-jodid.

Suzuki keresztkapcsolási reakciók vizsgálata biciklo[1.1.1]pentán egységet tartalmazó anyagok esetén korábban még nem volt fókuszban [2], így célunk volt a reakciók paramétereinek alapos körüljárását elvégezni. Minden esetben sikeresen alkalmaztunk a kezdeti reakció körülményeknél jobb alternatívákat. Továbbá egy érdekes mellékreakcióra is fény derült, ami során a reakció oldószere is reakcióba lép a kiindulási anyaggal. Ennek elkerülésére megfelelő oldószer a Triton X-100, ami az elegyben kialakuló micelláival segít a reakció koncentrált lejátszódásában. A Pd(PPh3)4 katalizátor helyett a könnyebben tárolható és alkalmazható Pd(PPh3)2Cl2-t alkalmaztuk, ami termelés javulást is elősegítette. Fontos kiemelni, hogy az eddig használt 365 nm hullámhosszúságú fényforrás helyett alkalmazott 440-445 nm LED-del jobb termékarány érhető el. Minden esetben sikerült visszaszorítani a homokapcsolási mellékreakciót, ezzel növelve a konverziót.

